19.9.2016

**אבות האומה – פרופ' מאיר חזן**

חיים ויצמן והציונות הסינטטית.

חיים ויצמן (1874 – 1952)

פרופ' מאיר חזן - החוג להיסטוריה של עם ישראל.

לאחרונה יצא ספר "איש הסינטזה הציונית הגדולה: ויצמן" בעריכת פרופ' חזן.

פרופ' בן ארצי – נראה שבשנים האחרונות ויצמן זוכה להערכה מחודשת.

חיים ויצמן הוא היהודי החשוב ביותר במאה ה-20 יחד עם בן גוריון. זוהי השורה התחתונה.

אמנם לא חסרים יהודים בעלי חשיבות רבה בתחומים רבים, ובכל זאת אני קובע בצורה פסקנית שחיים ויצמן הוא היהודי הכי חשוב במאה ה-20 בפרט במחצית הראשונה.

השאלה היא מה עושה אותו כל כך חשוב בעיצוב גורלו של העם היהודי?

במסגרת ההרצאה אני אציג את הצמתים ההיסטוריים שבהם ניכרה תפיסת עולמו, דרך חשיבתו והחלטותיו.

התפיסה של ויצמן – חיפוש עיקש מתמיד ומתמשך אחר **המחנה המשותף הרחב ביותר** במחנה הציוני ובעם היהודי **כאחד**. מחנה המאפשר את קיומה של מסגרת פוליטית מתפקדת, שתוכל לקיים פעולה ממשית בעיצוב המציאות ההיסטורית.

בואו נדבר מעט על הצהרת בלפור, שלויצמן יש חלק חשוב בהשגתה. ויצמן שהיה נשיא ההסתדרות הציונית. ויצמן שנבחר להיות נשיא מדינת ישראל מיד עם הקמתה.

"ממשלת הוד מלכותו רואה בעין יפה הקמת בית לאומי לעם היהודי בפלשתינה".

המושג "עין יפה" הוא מונח עמום שפתוח לעיצוב מציאות.

חיים ויצמן השפיע רבות על עיצוב המציאות בזכות הצהרה זו.

ההצהרה ניתנת טרם כיבוש ארץ ישראל ע"י הבריטים.

השאלה הראשונה היא מה יעשה העם היהודי בעקבות הצהרת בלפור?

ויצמן נולד בעיירה מוטול הסמוכה לפינסק (אזור תחום המושב ברוסיה הצארית) – היום אוקראינה.

לויצמן היו 14 אחים ואחיות. הורים התחתנו בגיל 14 ו-16.

ויצמן למד בחדר, ואח"כ למד בגמנסיה בפינסק.

בגיל 11 הוא כותב מכתב למורה שלנו בשבח תנועת חיבת ציון והרעיון הציוני.

אוגוסט 1914 פורצת מלחמת העולם הראשונה.

התנועה הציונית עומדת בפני צומת דרכים. יורשיו של הרצל אינם מתבלטים בצורה כזו שהם יכולים לתפוס את מקומו.

ההנהגה היהודית/הציונית מחליטה לתפוס עמדה ניטרלית ביחס לצדדים הנצים.

באותה עת נראה היה שהסיפור הציוני איבד ממשקלו בחיי העם היהודי.

ויצמן באותה שעה מכהן בתפקיד פוליטי – סגן נשיא הפדרציה הציונית בבריטניה. חבר הועד הפועל הגדול.

ויצמן כותב מכתב לישראל זנגוויל (אוקטובר1914) – הגיעה העת לתבוע את זכותנו לייסד יישוב יהודי מאורגן ואוטונומי בארץ ישראל. יש להקים ישוב יהודי שלא יפגר אחרי שום מדינה מודרנית שתרבותה גבוהה, ויוכל להשתוות לה.

החשיבות של הקמת ישוב יהודי – נחדל להיות מבחינה מוסרית חסרי בית, "ולו גם יקטן ביתנו מאד."

ויצמן אומר לזנגוויל, שאם הוא רוצה לקדם את המהלך הזה הוא ישלח לו הצעות איך לקדם זאת.

ויצמן לא מעביר את ההנחיות איך לעשות זאת אלא יוצא למסע בעצמו.

בכך הוא הופך את עצמו למנהיג פוליטי מדיני בלי לשאול איש בהנהגת התנועה הציונית.

העמדה הזו של ויצמן היא כי חובה על התנועה הציונית להזדהות עם אנגליה. להשלמת התמונה נציין, כי בן גוריון מצדו סבר שיש לצדד באימפריה העותמנית.

ויצמן היה מאלה שראו בבריטניה כבני ברית לרעיון הציוני.

התפיסה הזו שימשה חלק מהאנשים שדגלו בה כמקצה פוליטית.

ויצמן השקיעה את מרצו בחיזוק הקשר בין התנועה הציונית לבריטניה, שהגיעה לידי שיא להצהרת בלפור.

מה ויצמן דרש מבלפור:

1. לייסד אוניברסיטה.
2. למסור את הכותל המערבי ליהודים.
3. לאפשר התיישבות יהודית על שטחי קרקע המוגדרים כ"אדמת מדינה" ברחבי ארץ ישראל.

מכתב זה מ-30 במאי 1918.

באשר לערבים – אין צורך לנצל או לנשל אותם. יש שטחים שנוכל לפתח מבלי לפגוע בזכויות הצודקת של הערבים בארץ ישראל. הבעיה עם הערבים היא בעיה כלכלית ולא מדינית. הציונים מוכנים לסייע לפייסל (מנהיג הערבים) למסד מדינה באזור החיג'אז. (המשולש – מכה, דמשק ובגדאד).

באותה עת חיים בישראל כ-58,000 יהודים. פחות מ-10% מתושבי ארץ ישראל.

ב-1939 חיים בעולם כ-17 מיליון יהודים בעולם, ובישראל חיים רק כ-3% ממנו.

התנועה הציונית בתקופה זו היא כישלון קולוסאלי. מרבית היהודים לא מזדהים עם רעיון זה.

בהמשך המכתב של וייצמן לבלפור הוא תובע מהבריטים לצקת תוכן להצהרת בלפור.

פברואר 1920 ויצמן בפני הועד הפועל הציוני:

הוא מעדכן אותם שהוא תבע מבלפור אפשרות עליה של 5-6 מיליוני יהודים.

ויצמן מבין שלא ניתן להכריז בשלב זה על מדינה יהודית, מחשש למרד ערבי.

ויצמן מזכיר להם שבועידת השלום של ורסאי הוא תבע שארץ ישראל תהיה יהודית.

התשובה של ויצמן לבעיה של מיעוט יהודים בארץ ישראל – הגדלת ההתיישבות העובדת בארץ ישראל. הדגם של הקבוצה. הקבוצה היא בסיס לעבודה עברית ומבצר לשפה העברית.

על מנת להעביר את העיירה היהודית מרוסיה לארץ ישראל אין צורך בבריטים.

הבריטים רוצים לחולל תהליך של מודרניזציה במזרח התיכון, ולחבר את המזרח התיכון המתפתח לאימפריה הבריטית. בשביל זה הם נזקקים לסיועו של ויצמן.

יהודים מעין אלה שגרו במזרח אירופה ושעבדו ברוכלות אינם דרושים בישראל בעיני הבריטים.

ויצמן קורא לכך שארץ ישראל תתבסס על עבודה עברית.

ויצמן חידד תפיסה זו בתקופת העליה הרביעית 1924 – 1926 (60,000 יהודים).

בביקורו של ויצמן בישראל ב-1924 הוא חושש ממה שהוא רואה. היהודים שהגיעו אינם כאלו שויצמן רצה, שלכאורה אינם עולים בקנה אחד עם הברית בין הציונות לבריטניה.

ויצמן אומר את הדברים הללו בתקופה שקטה בארץ (1921- 1929).

ויצמן אינו רואה בעין יפה את האופן שבו מתנהל הישוב.

ז'בוטינסקי לעומתו, סבר שראשית יש להביא לכאן את היהודים, ובהמשך היהודים יעברו את השינוי באופיים. להבנתו, ניתן לשכנע בכך גם את הבריטים.

ויצמן סבר שהאינטרס הבריטי היא לגרום לדריסת רגל מערבית בתוככי המזרח התיכון. זאת באמצעות תיעוש, ביעור הבערות, חינוך,...

ויצמן בנאום באוקטובר 1924 בתל אביב – העולם כולו מסתכל על הישוב היהודי בטלסקופ ובמיקרוסקופ, ולכן האופן שבו יתנהל הישוב הוא גורם מדיני חשוב. אם ארץ ישראל תהיה רק בית קיבול חומרי של גלויות אזי לא תהיה זו ארץ ישראל (קרי: לא תקום מדינה יהודית).

נאום ויצמן בפברואר 1925 בקרנגי הול בניו-יורק:

ויצמן מבקר את אופן ההתיישבות בישראל והתפתחות הישוב בתל אביב. חובה על הציונות היא למנוע שיווצר חוסר איזון בין האדמה, העיירה, הכפר והעיר. ויצמן נגד בניית הישוב היהודי בנוסח אמריקאי או בנוסח מזרח אירופי – אם הישוב יתפתח בכיוון זה לא תקום מדינה.

בשנות ה-30 יאשימו את ויצמן בסינון העליה על בסיס סלקטיבי.

הבריטים מעניקים את הסמכות לבצע סלקציה לפקידי הסוכנות היהודית וההנהגה הציונית, למי לתת רישיונות עליה.

האופן שבו ויצמן מקדם את האג'נדה שלו לשאלה איך לבנות את הבית הלאומי, גובה גם מחירים.

ההכרעות הקשות של ויצמן התחילו משנת 1937. הראשונה תוכנית החלוקה של ועדת פיל. צפון המדינה והגליל בשליטת ישראל, ודרומה בשליטת הערבים. ירושלים ומסדרון עד הים בשלטון המנדט.

ויצמן מחבק בשתי ידיים את התוכנית המדינית של ועדת פיל, והיא אף מאומצת על ידי הקבינט הבריטי. (אחרי חצי שנה הבריטים גם נסוגים ממנה.)

נאום ויצמן בקונגרס הציוני 1920: הברירה בידינו מיעוט יהודי בכל ארץ ישראל או רב יהודי בחל ממנה. (באותה עת בארץ ישראל יש כ-420 אלף איש שמהווים כ-2/3 מאוכלוסיית הארץ).

ויצמן מבקש לקלוט לארץ ישראל 2 מיליון יהודים "שארית הפליטה". הוא מודע לכך, שחלק גדול מהיהודים יהפכו ל"אבק אדם".

ויצמן צריך להתמודד עם הכרעות קשות ביותר.

אבל מבחינתו הדבר החשוב ביותר לשמור על שלמותה של הסתדרות הציונית. בלי המסגרת הפוליטית כל העסק הזה חסר תוחלת.

היכולת לקיים את המסגרת הפוליטית (שנוסדה על ידי הרצל) כמסגרת מתפקדת בעלת חיות ורלבנטית, זו תרומתו הפוליטית הגדולה של ויצמן לעם היהודי במרוצת המחצית הראשונה של המאה ה-20. בלי המסגרת הכל היה מתפורר.

פרופ' בן ארצי: באותו קונגרס גם בן גוריון סבור שעדיף להסתפק לעת הזו במדינה מצומצמת על חלק מהשטח מאשר המשך המנדט על כל ישראל. זה לא אומר לוותר על החלום על כלל השטח - ארץ ישראל כולה. אבל בנסיבות הזמן יש לחתוך/לחלק כדי לדאוג להקים מדינה. יש לחתור למסגרת יהודית ריבונית בארץ ישראל.